哈利簡尼

哈利簡尼，係英倫足球員，踢前鋒，效力緊德甲球隊拜仁慕尼黑同英格蘭足球代表隊。

生涯
哈利簡尼喺倫敦出世，由於佢老豆來自愛爾蘭，所以佢都有啲愛爾蘭血統。

佢一開始踢本地隊Ridgeway Rovers，之後喺8歲嗰陣入咗阿仙奴青年軍，但踢咗一季就被放棄。時任教練雲加話對阿仙奴放棄哈利簡尼好失望。之後佢返到Rideway Rovers同去咗屈福特青年軍之後就去咗熱刺青年軍。

2009年7月，佢同熱刺簽咗獎學金合約。喺2009-10年賽季，佢為熱刺U18上陣22次並攻入18球，並兩次喺一隊後備席上出現，兩次都係喺國內盃賽嘅勝仗，一次係2009年10月27號喺英格蘭聯賽盃對愛華頓，另一次係2010年2月24號喺英格蘭足總盃對保頓。

2010年7月，佢簽咗第一份職業合約。2011年1月7號，佢被借去，直到賽季結束。

2011年8月25號，簡尼喺歐霸盃首次為熱刺一隊上陣，並喺2011年12月15號為熱刺攻入第一個入波。12月29號，佢被借米禾爾直至賽季完，佢上陣27場攻入9球，成為米禾爾2011-12賽季最佳球員。

2012年8月18號，佢喺英超地標，喺第86分鐘後備上陣。8月31號，佢被借去諾域治一季，但喺2013年2月1號返返熱刺，但冇耐又畀人借去李斯特城。

2014年4月17號，佢首次英超正選上陣對新特蘭，仲入咗佢英超第一球，之後對西布朗又入球，跟住對富咸又入球，實現連續三場有波入。

2014年10月23號，佢喺歐霸盃首次上演帽子戲法。

2015年1月，簡尼成為英超每月最佳球員，然後喺2月攞多次。3月21號，佢首次喺英超帽子戲法。4月5號佢首次成為球會隊長。賽季結束之後，簡尼話佢喺2014-15賽季達到嘅成就已經超過佢預期成個生涯會達到嘅。

喺2015-16賽季，佢以25個入球成為嗰季英超金靴獎並喺下季以29個入球獲得第二個英超金靴獎，下年雖然以30個入球破咗個人入球紀錄新高，但比利物浦射手穆罕默德沙拿嘅32球少兩個，無緣金靴獎。

2020年11月5號，簡尼第300次代表熱刺並入咗佢喺熱刺嘅第200球。

2022年8月20號，簡尼入咗全場唯一入球以1-0擊敗狼隊，並以185球打破咗阿古路為單一英超球會入184球嘅記錄。

2023年2月5號，熱刺宣佈哈利簡尼以267球超過做咗佢哋嘅歷史最佳射手。

2022-23賽季，佢自16-17賽季之後再次攻入30球，係第一個喺兩個英超賽季攻入30球嘅人，但因為夏蘭特喺呢季攻入咗破紀錄嘅36球而無緣金靴獎。

2023年夏季轉會窗，拜仁慕尼黑對簡尼提出咗7000萬鎊嘅報價，但畀熱刺拒絕。之後，拜仁嘅名譽主席話佢哋同球員顧問傾過計，並話簡尼想轉會去拜仁慕尼黑。8月7號，熱刺再次拒絕拜仁另一次報價，直到8月10號，拜仁同熱刺達成咗以超過一億歐元買簡尼嘅交易。之後，熱刺允許咗簡尼去慕尼黑接受體測，並喺8月12號宣佈簽約拜仁，合約為期四年。哈利簡尼係德甲史上轉會費最貴嘅球員。

喺佢加入拜仁慕尼黑嘅同一日，佢喺德國超級盃64分鐘後備上陣，但係球隊以0-3輸畀RB萊比錫，無緣生涯第一個獎盃。之後，佢喺德甲開幕日地標，攻入一球一助攻，協助球隊以4-0擊敗雲達不萊梅。

葳蕤史

個人 
米禾爾年度最佳年輕球員：2011-2012賽季
英超當月最佳球員：2015年1月、2015年2月、2016年3月、2017年2月、2017年9月、2017年12月
入選PFA年度球隊：2014-2015賽季、2015-2016賽季、2016-2017賽季、2017-2018賽季
PFA年度最佳年輕球員：2014-2015賽季
熱刺年度最佳球員：2014-2015賽季
英格蘭超級足球聯賽金靴獎：2015-2016賽季、2016-2017賽季、2020-2021賽季
英格蘭足球超級聯賽賽季最佳組織者：2020-2021賽季
PFA球迷票選年度最佳球員：2016-2017賽季
英格蘭年度最佳球員：2017、2018
入選FIFA年度最佳陣容第二隊：2018
入選FIFA年度最佳陣容第五隊：2017
入選FIFA年度最佳球員最終票選：2019
入選FIFA世界盃最佳陣容：2018
世界盃金靴獎：2018
IFFHS世界最佳得分手：2017

球會 
 熱刺
 英格蘭足球聯賽盃 亞軍：2014-15賽季、2020-2021賽季
 歐洲聯賽冠軍盃 亞軍：2018-19賽季

國家隊 

FIFA世界盃殿軍：2018
 歐洲足協國家聯賽季軍：2018-19賽季

勳章 
  大英帝國員佐勳章：2019年

攷

Harry Kane profile at the Tottenham Hotspur F.C. website
Harry Kane profile at the Football Association website

英格蘭足球員
足球前鋒 
熱刺球員
諾域治城足球會球員
李斯特城足球會球員